اینگیلتره پارلمانی، آوروپا بیرلیگین‌دن آیریلما پروسه‌سینی (برکسیت) باشلادا‌جاق یاسا تاساریسینا اونای وئردی.
پروسه‌نی باشلادا‌جاق اولان لیسبون آنلاشما‌سی‌نین 50.جی ماده‌سینی ایشلتمه صلاحیتی‌نین حکومته وئریلمه‌سینی نظرده توتان قانون لایحه‌سی، پارلامانین آلت قانادی عوام مجلسینده ائدیلن گؤروشمه‌لرین آردین‌دان، اوست قانادی لوردلار مجلسیندن ده گئچدی.
دییشیک‌لییه اوغراما‌دان 118‌ سسه قارشی 274 سسله قبول ائدیلن تاساری، سون اونای و قوه‌یه گیرمک اوچون کرالیته گؤندریلدی.
لایحه‌نین بو گون اینگیلتره کرالیچه‌سی 2.جی الیزابت طرفین‌دن ایمضالانیب یاسالاشماسی گؤزلنیلیر.
قانونون قوه‌یه مینمه‌سین‌دن سونرا رسمی اولا‌راق باشلایا‌جاق مذاکیره پروسه‌سی ایله اینگیلتره، ایکی ایل ایچینده آوروپا بیرلیگیندن آیریلا‌جاق.
اینگیلتره، اسکاتلند، ولز و قوزئی ایرلنددن اولوشان بیرلشمیش کرال‌لیقدا گئچن ایل ائدیلن خالق اویلاماسیندا خالقین یوزده 52سی برکسیت‌دن یانا اوی وئرمیشدی.
